b"\n_START_ARTICLE_\nNagrada Hugo\n_START_SECTION_\nZgodovina\n_START_PARAGRAPH_\nNajbolj\xc5\xa1a dela so sicer izbirali na vseh Worldcon-ih od prvega, leta 1939, nagrada pa je bila prvi\xc4\x8d podeljena na enajstem (imenovanem Philcon II), leta 1953 v Filadelfiji. Sprva je bila podelitev mi\xc5\xa1ljena kot enkraten dogodek in naslednje leto ni odvijala, nato pa se je organizacijski odbor konvencije odlo\xc4\x8dil, da bo podelitev vsako leto. Na za\xc4\x8detku je bil uradni naziv Annual Science Fiction Achievement Award (slovensko Vsakoletna nagrada za dose\xc5\xbeke v znanstveni fantastiki), vendar pa je bila med ljubitelji vedno bolj poznana kot\xc2\xa0\xc2\xbbNagrada Hugo\xc2\xab, kot je od leta 1993 tudi uradno ime._NEWLINE_Dela iz kategorije kratkih zgodb so zbrana v seriji antologij The Hugo Winners, ki jo je kot prvi urednik vpeljal Isaac Asimov leta 1962 in v kateri so bile zbrane vse zmagovalne zgodbe do predhodnega leta, ter The New Hugo Winners, ki izhaja od leta 1989 dalje. Danes je urednik Gregory Benford, 4 \xc5\xa1tevilke vsebujejo zgodbe, ki so zmagale med letoma 1983 in 1994.\n_START_SECTION_\nRetro Hugo\n_START_PARAGRAPH_\nV sredini devetdesetih let so pri\xc4\x8deli podeljevati Retrospektivne nagrade Hugo (okraj\xc5\xa1ano kot Retro Hugo) za dela, izdana takrat, ko se na Worldcon-ih nagrada Hugo ni podeljevala - med letoma 1939 in '41, 1946 in '52 ter leta 1954. Na Worldcon-u, ki poteka 50, 75 ali 100 let po prvotnem, se lahko izvede izbor tisto leto izdanih del po istem postopku kot za nova dela._NEWLINE_Vendar pa so kritiki mnenja, da je podeljevanje nagrad za toliko desetletij nazaj nesmiselno, zato od leta 1997 retrospektivne nagrade Hugo \xc5\xa1e niso bile podeljene."